Jukka Tanska

Jukka Tanska on suomalainen opetusalan ammattilainen ja virkamies, joka on vuodesta 2019 työskennellyt Kotkan opetustoimenjohtajana. Tanska toimi Helsingin Suomalaisen Yhteiskoulun rehtorina vuosina 2009-2018. Hänet irtisanottiin tehtävästään luottamuspulan vuoksi toukokuussa 2018.

Tanska työskenteli vuosina 1987-1992 historian ja yhteiskuntaopin opettajana Oulunkylän yhteiskoulussa. Oulunkylän yhteiskoulun apulaisrehtorina hän työskenteli vuosina 1991-1992. Vuosina 1992-2009 Tanska toimi Pohjois-Haagan yhteiskoulun rehtorina.

Tanska on toiminut useissa opetusalan luottamustehtävissä. Yksityiskoulujen liiton hallituksessa hän toimi vuosina 2006-2021. Lisäksi Tanska on toiminut Sivistystyönantajat ry:n hallituksessa vuosina 2015-2018.

Tanska valmistui filosofian maisteriksi Helsingin yliopistosta vuonna 1987.

Lähteet 

Suomalaiset virkamiehet

Elävät henkilöt